На основу члана 26.став 1.тачка 1. и става 2., члана 27.став 10, члана 51.Закона о јавној својини («Сл.гласник РС», бр.72/2011, 88/2013, 105/2014, 104/2016-др.закон, 108/2016, 113/2017, 95/2018 и 153/2020) и члана 68.став 1.тачкe 12а и 22. Статута општине Нова Варош ("Службени лист општине Нова Варош", бр.4/2019 и 4/2020), разматрајући молбу Специјалног резервата природе „Увац“ Нова Варош за издавање у закуп магацинског простора у оквиру некадашње фабрике намештаја „Инова“ Кокин Брод, Општинско веће на седници одржаној 12.11.2024.године, донело је следеће

**Р Е Ш Е Њ Е**

**I ДАЈЕ СЕ** на привремено коришћење Специјалном резервату природе „Увац“ Нова Варош пословни простор у фабрици „Инова“ Кокин Брод, на кат.парц.бр.2/6 КО Вранеша, део посебног дела – етаже бр.14, површине 110м2 уписане у листу непокретности бр.339 КО Вранеша, као јавна својина општине Нова Варош, а ради смештаја алата, опреме, табли, резервних делова за одржавање простора, односно заштићеног подручја Специјалног резервата природе „Увац“.

**II** Предметни пословни простор се даје без накнаде на привремено коришћење-на период од једне године, без накнаде

**III** Овлашћује се председник општине да са овлашћеним лицем Специјалног резервата природе „Увац“ Нова Варош, закључи уговор о коришћењу пословног простора у року од 30 дана од дана коначности решења, а којим ће се регулисати међусобна права и обавезе уговорних страна.

***Образложење***

Специјални резервата природе „Увац“ Нова Варош обратио се Општинском већу општине Нова Варош, молбом бр.823/24 од 02.10.2024.године и тражио да им се уступи на коришћење пословни простор некадашњг магацина помоћних материјала у спољњем делу бивше фабрике намештаја „Инова“ у Кокином Броду, површине око 110м2. У молби су навели да им је предменти простор потребан како би могли да сместе свој алат, опрему, табле, резервне делове за одржавање простора, односно заштићеног подручја СРП „Увац“, јер су у обавези да се иселе из просторија које су користили у Визиторском центру у Кокином Броду.

Чланом 26.став 1.Закона о јавној својини прописано је да се под располагањем стварима у јавној својини сматра давање ствари на коришћење, а ставом 2.истог члана је прописано да се ствари у јавној својини могу дати на коришћење (са накнадом или без накнаде), или у закуп другом носиоцу јавне својине.

Чланом 27.став10.истог Закона регулисано је, да о прибављању ствари и располагању стварима у својини јединица локалне самоуправе под условима прописаним законом одлучује орган јединице локалне самоуправе у складу са законом и статутом јединице локалне самоуправе.

Чланом 51.истог Закона прописано је да ствари у јавној својини које нису неопходне за вршење послова из делокруга органа Републике Србије, аутономне покрајине и јединице локалне самоуправе, могу се дати на коришћење другом органу тог носиоца јавне својине или другом органу другог носиоца јавне својине на одређено или неодређено време, дати у закуп другом правном или физичком лицу, заменити за другу ствар или отуђити.

Чланом 52.истог Закона је прописано да ствари у јавној својини које користе органи Републике Србије, аутономне покрајине и јединице локалне самоуправе за вршење својих права и дужности обухватају непокретне и покретне ствари.

Чланом 68.став 1.тачка 12а.Статута општине Нова Варош прописано је да Општинско веће закључује уговор о прибављању и располагању стварима у јавној својини Општине, а тачком 22. истог члана Статута прописано је да Општинско веће одлучује о давању у закуп, односно на коришћење непокретносит у јавној својини Општине у складу са законом и прописом Општине.

Општинско веће општине Нова Варош је размотрило поднети захтев и утврдило да је пословни простор наведен у ставу I овог решења слободан и да исти општина не користи за обављање послова из совог делокруга. Такође је утврђено, да тренутно једини начин да подносиоци захтева реше питање где би могли да сместе свој алат, опрему, табле, резервне делове за одржавање простора, односно заштићеног подручја СРП „Увац“, је да им се да на коришћење наведени пословни простор.

Имајући у виду предње изнето, одлучено је као у диспозитиву решења.

**ПРАВНА ПОУКА**: Против овог решења може се пкренути управни спор тужбом код Управног суда у Београду у року од 30 дана од дана пријема овог решења.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-94/14-1/2024-03 од 12.11.2024.године**

**ПРЕДСЕДНИК**

**Општинског већа**

**Бранко Бјелић**