На основу члана 6. ст.5 до 8 и чл. 7.а .Закона о порезима на имовину ("Сл.гласник РС, бр.26/01....92/23 ) и члана 68. Статута општине Нова Варош ("Службени лист општине Нова Варош", бр. 4/2019), Општинско веће општине Нова Варош, на седници одржаној 12.11.2024.године, донело је

**ОДЛУКУ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА**

**НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ НА ТЕРИТОРИЈИ ОПШТИНЕ НОВА ВАРОШ**

**Члан 1.**

Овом одлуком утврђују се просечна цена квадратног метра одговарајућих непокретности за утврђивање пореза на имовину за 2025. годину на територији општине Нова Варош.

**Члан 2.**

Констатује се да је на територији општине Нова Варош одређено три зоне за утврђивање пореза на имовину, према комуналној опремљености и опремљености јавним објектима, саобраћајној повезаности са централним деловима општине Нова Варош, односно са радним зонама и другим садржајима у насељу, и то: ПРВА зона, ДРУГА зона и ТРЕЋА зона и да је ПРВА зона утврђена за најопремљенију зону.

Просечне цене квадратног метра непокретности за утврђивање пореза на имовину за 2025. годину на територији општине Нова Варош износе:

|  |  |  |  |
| --- | --- | --- | --- |
| **Врсте непокретности** | **Зона** | | |
| **прва** | **друга** | **трећа** |
| 1. Грађевинско земљиште | 2.567,86 | 2.964,44 | 1.683,53 |
| 2. Пољопривредно земљиште | 13,00 | 19,65 | 19,65 |
| 3. Шумско земљиште |  | 45,86 | 45,86 |
| 4. Станови | 47.936,66 | 95.500,40 | 127.240,52 |
| 5. Куће за становање | 41.303,00 | 31.306,00 | 21.309,00 |
| 6. Пословне зграде и други (надземни и подземни) грађевински објекти који служе за обављање делатности | 55.207,87 | 44.166,30 | 30.050,38 |
| 7. Гараже и помоћни објекти | 18.510,00 | 13.578,06 | 8.646,12 |
| 8.Друго земљиште | 7,80 | 11,79 | 11,79 |

Члан 3.

Ову одлуку објавити у Службеном листу општине Нова Варош и на интернет страни www.novavaros.rs

Члан 4.

Ова одлука ступа на снагу осмог дана од дана објављивања у „Службеном листу општине Нова Варош”, а примењује се од 1. јануара 2025. године.

**ОПШТИНСКО ВЕЋЕ ОПШТИНЕ НОВА ВАРОШ**

**Бр.06-94/21/2024-03 од 12.11.2024.године.**

**ПРЕДСЕДНИК**

**ОПШТИНСКОГ ВЕЋА**

**Бранко Бјелић**

**О Б Р А З Л О Ж Е Њ Е**

**I ПРАВНИ ОСНОВ:**

Правни основ за доношење ове Одлуке садржан је у члану члана 6. ст.5. до 7.а став 2.Закона о порезима на имовину ("Сл.гласник РС, бр.26/01, 92/23) и члана 72. Статута општине Нова Варош ("Службени лист општине Нова Варош", бр. 10/2008)

**II РАЗЛОЗИ ЗА ДОНОШЕЊЕ И САДРЖАЈ ОДЛУКЕ:**

Разлог за доношење ове Одлуке садржан је у члану 36. Закона о изменама и допунама Закона о порезима на имовину којим је прописана обавеза јединицама локалне самоуправе да најкасније до 30. новембра 2024 године, за потребе утврђивања пореза на имовину за 2025. годину, објеве између осталог и одлуку kojом се утврђују просечне цене одговарајућих непокретности у зонама. Просечна цена се утврђује за сваку врсту непокретности, у свакој зони.

**IV ПОТРЕБНА СРЕДСТВА:**

За спровођење ове Одлуке није потребно издвајати посебна средства из буџета Општине.

Општинска управа Нова Варош